tomron87/hebrew-wikipedia-sentences-corpus huggingface dataset:
במקומה של "הכל עובר חביבי" הוקמה להקת חלב ודבש שכללה את גלי עטרי ושלישיית זמרים, שזכתה יחד עמה באירוויזיון, ומאוחר יותר הוציאה להיטים רבים.
בדצמבר 1979 השתתפה הלהקה בשירויזיון מספר 1 עם השיר "טלוויזיה" (מילים: יובל דור, לחן: יובל דור ועמי מנדלמן, עיבוד: אלדד שרים).
1980–1987: שנות השיא, אירוויזיון וסאטירה
בדצמבר 1980 זכתה הלהקה במקום הראשון בפסטיבל שירי הילדים מספר 11 עם השיר "עודני ילד" (מילים: עדנה פלג, לחן: נמרוד טנא, עיבוד: אורי קריב).
במרץ 1981, כאשר אהרון הייתה בהיריון מתקדם, זכתה הלהקה במקום הראשון בקדם-אירוויזיון עם השיר "הלילה" וייצגה את ישראל באירוויזיון 1981 ובאירוויזיון עצמו הגיעה עם השיר למקום השביעי.
בדצמבר אותה שנה השתתפה הלהקה בפעם השנייה ברציפות בפסטיבל שירי הילדים מספר 12 עם השיר "מסיבה של סמבה" (מילים: לאה שילון, לחן: הנרי ברטר, עיבוד: אורי קריב).
באותה השנה הוציאה אלבום שירי ילדים "עודני ילד", כשם הלהיט הגדול ביותר מתוכו.
את שירי האלבום, מלבד שיר הנושא, הפיק מוזיקלית קובי אושרת.
ב-1982 יצא אלבומה שישי של הלהקה "שירים" שאיגד שירים שהלהקה הקליטה בין 1980 ל-1982. בין שירי האלבום בלטו שיריה של נעמי שמר: "תן כתף", "לילה בחוף אכזיב", "על כל אלה" ו"החגיגה נגמרת", החידוש ל"פרח הלילך", והביצוע ל"רומנטיקה", שחברי הלהקה כתבו והלחינו לצביקה פיק.
אלדד שרים, אורי קריב וקובי אושרת עיבדו את שירי האלבום.
עוד ב-1982 נערך ערב הוקרה למלחין משה וילנסקי שנקרא זר כלניות למשה וילנסקי (ויצא כאלבום לאחר מכן).
הלהקה שרה באירוע את השיר "סתיו" (מילים: שמשון חלפי).
בדצמבר 1982 השתתפה הלהקה בפסטיגל מספר 2 עם השיר "פתאום עצוב לה" (מילים: אבי קורן לחן ועיבוד: הנרי ברטר).
בתחילת 1983 הוציאה הלהקה את האלבום "לעבור את הגבול" בהפקת ירוסלב יעקובוביץ'.
האלבום, שבלטו בו להיטים כמו "לילה בכרך", "תלווי אותי" ו"אגדה אבודה", התייחד בקו רוקי וג'אזי מובהק יותר, וניכרה בו השפעת להקות כ"מנהטן טרנספר".
שירי האלבום זכה להשמעות רבות ברדיו.
בהקלטות האלבום השתתפו מאיר ישראל ואהרל'ה קמינסקי בתופים וכלי הקשה, אלונה טוראל בקלידים, אוהד אינגר בגיטרה בס, גילי דור, גרי אקשטיין, וחיים קריו בגיטרות, דריו מלכי בסינטיסייזר, ירוסלב יעקובוביץ' בסקסופון, חליל וליריקון, ונגנים נוספים.
ובדצמבר 1983 באותה השנה התארחה הלהקה בפסטיגל מספר 3 עם השיר "מחר תזרח השמש" (מילים: מירית שם-אור, לחן: צביקה פיק, עיבוד: אלדד שרים
ב-1984 העלתה הלהקה את המופע "הכל לא עובר חביבי", לציון עשור לפעילותה.
שירי המופע הוקלטו גם עבור אלבום בשם זה.
המופע והאלבום כללו שירים מצליחים כ"האורח" ("טנא ירוק") ו"סימן שעוד לא הגענו" שכתבה והלחינה נעמי שמר ו"בלוז מדרגות הרבנות" שהלחין יובל דור למילים של העיתונאי אמנון דנקנר.
מאז 1988: שנות שפל, פירוק ואיחודים
ניסיונות המשך של הלהקה לקו מוזיקלי רוקי יותר לא צלחו, והאלבום "נחיה ונראה", אותו הוציאו ב-1988 נכשל מסחרית.
מתוך האלבום יצאו לרדיו השירים: "אין ענבים בגפן", "נחיה ונראה", "אם שנים הרבה" (בשלושתם - מילים: נתן זך), "ממקום אחר", "אל תתבזה" (מילים רחל שפירא).
את שירי האלבום הפיק מוזיקלית מיקי גבריאלוב.
בסוף שנות השמונים פרשה אהרון מן הלהקה לטובת קריירה עצמאית.
אהרון הוחלפה באתי קארי, שהופיעה עם הלהקה בארץ, בתוכניות טלוויזיה רבות, ובחו"ל למשך כחמש שנים.
מאוחר יותר החליפה את אתי קארי שרונה נסטוביץ', והלהקה הוציאה איתה בתחילת 1998 את האלבום "מי שמדבר על אהבה", שנכשל מסחרית אך השאיר להיט אחד, שיר הנושא, וכן החידוש ל"שלא ייגמר לי הלילה".
חברי הלהקה כתבו והלחינו את מרבית האלבום, וירוסלב יעקובוביץ' עיבד.
גם הרכב הזה עם הסולנית נסטוביץ' לא זכה להצלחה.
בשנת 2002 הפסיקה הלהקה את פעילותה, לבד מהופעות חד פעמיות ומיוחדות.
בחורף 2006, לאחר הפסקת פעילות ארוכה, חזרו חברי הלהקה המקורית יחד עם שלומית אהרון לסיבוב הופעות ברחבי ישראל, פעם נוספת בבימויו של צדי צרפתי.
ב-2012 חזרו חברי הלהקה לסיבוב הופעות כאשר את יובל דור מחליף הזמר משה סימן טוב.
המופע החדש, "געגועים לנעמי שמר", בהפקתו המוזיקלית של אסף אמדורסקי כולל בתוכו הופעת אורח של ישראל גוריון, אסף אמדורסקי ואוהד חיטמן, כמו גם תזמורת מלווה.
הכל עובר חביבי - להיטי שנות ה-50 בארץ ובעולם, 1975
שלומית אהרון והכל עובר חביבי-המופע המשותף, 2007
הכל קורס הוא ספר מאת הסופר הניגרי צ'ינואה אצ'בה.
הספר נכתב ב-1958 באנגלית ועסק בהשפעת חדירתו של האדם הלבן - במקרה זה, האימפריה הבריטית - על אורח החיים של תושבי השבטים באפריקה בכלל ובחבל הניז'ר התחתי (היכן שהסיפור מתרחש, כיום חלק מניגריה) בפרט.
הסיפור על השבטים מסופר דרך עיניו של אוקונקוו (Okonkwo) משבט אומואופיה (Umu'ofya) אדם בעל שיעור קומה ומעמד שזכה למעמדו ללא עזרה מאביו.
האב מתואר כעצלן, קל דעת שלא מקדיש את מרצו לגידול היאמים (בטטות), אלא לנגינה ובטלה.
ברומן מתוארת דרכו של אוקונקוו בחיים, מנערותו ועד למותו.
אוקונקוו הוא אדם עשיר ובעל מזג קשה, סוער ואלים לעיתים, אך גם חרוץ, אמיץ ובעל כבוד רב למסורת ומנהגי השבט.
הוא מתואר בספר כמתאבק (מתגושש) עבר אגדי, שניצח את "החתול", וכלוחם אמיץ - שכרת חמש גולגולות אויב - וחרוץ, אשר החזיר את הלוואת היבול שקיבל בצעירותו למרות שנים קשות של בצורת.
חלק ראשון בו מוצג אוקונקוו ותרבות השבט דרך אוקונקוו - סיפור חייו ותיאור של משפחתו ועלילותיה.
בסוף החלק הורג אוקונקוו בשוגג את בנו של ידידו שנפטר בזמן ההלוויה ויוצא, לפי מנהג השבט, לגלות בת 7 שנים.
בחלק זה מתוארת תקופת הגלות של אוקונקוו בשבט אמו.
בתקופה זו מתחיל לחדור "האדם הלבן" אל אזור תשעת השבטים, ומתוארת כניסת המיסיונרים אל החברה האלילית.
בחלק זה מצטרף בנו של אוקונקוו לדת הנוצרית ונוצר נתק בין השניים.
בסוף החלק חוזר אוקונקוו אל שבט מולדתו והוא שוב אדם עשיר (עושר בחברה זו נמדד בצדפים כמטבע ובבטטות כרכוש).
החלק האחרון ובו מתוארת ה"מפולת" - שבט אומואופיה נכנע אט אט לתכתיבי האדם הלבן עד השיא שבו נחטפים מנהיגי השבט בבית המושל, שאליו הוזמנו לאחר שנשרפה כנסיית המיסיון על ידי 'אלי השבט', והם נאלצים לגלח את שערם ולעבור השפלות.
כתוצאה מכך מתכנסת אספה שמופרעת על ידי נציגי "בית הדין", אוקונקוו המושפל והכועס הורג את ראש המשלחת ושולח יד בנפשו לאחר שהבין שהשבט לא מתכוון לצאת בעקבותיו כנגד האדם הלבן.
שם השבט הוא דמיוני, אך תיאורי אורח החיים, המנהגים והשמות מתאימים לשבטים שחיו באזור שפך נהר הניז'ר (ניגריה של היום), ודיברו את שפת איגבו (איבו).
האירועים מתייחסים לכניסת האימפריה הבריטית אל האזור בערך באמצע המאה ה-19.
הספר תורגם ופורסם בעברית ב-1965 בשם מפולת באומואופיה (תרגום מאנגלית: מרים זליקסון, עריכה: א' דש, הוצאת עם עובד).
תרגום נוסף ראה אור ב-2015 (מאנגלית: אביעד שטיר, ספרי עליית הגג).
שם הספר לקוח משירו של ויליאם באטלר ייטס "ההתגלות השנייה", ששורותיו הראשונות משמשות כמוטו בפתח הספר.
הכל מואר הוא סרט דרמה-קומי שהוקרן לראשונה בשנת 2005. הסרט נכתב ובוים על ידי לייב שרייבר, והכוכבים הראשיים בו הם אלייז'ה ווד ויוג'ין הוץ.
הסרט מתבסס על הרומן "הכול מואר" מאת ג'ונתן ספרן פויר.
סופר יהודי צעיר מאמריקה, ג'ונתן ספרן פויר (אלייז'ה ווד), נוסע לאוקראינה כדי לאתר את האישה שהצילה את סבו במלחמת העולם השנייה.
השטעטל (העיירה היהודית) של סבו נקרא טרוכנברוד (בסרט קוראים לה טרכימברוד), ואליו הוא מנסה להגיע.
ג'ונתן נוחת בלבוב ולאחר מכן מגיע לאודסה שם הוא פוגש לראשונה במלוויו לאורך המסע: אלכס (יוג'ין האץ), אוקראיני צעיר כבן גילו של ג'ונתן, וסבו של אלכס, קשיש חם-מזג, בוטה ואנטישמי.
אלכס מוביל אותו לרכב שישמש אותם, שהוא מכונית ישנה ועלובה שבה נמצאת "כלבת הנחיה" של הסב, סמי דייוויס ג'וניור.
הסב אינו עיוור, אך הוא קשור לכלבה ואינו מוכן לזוז לשום מקום בלעדיה, ולכן מספר לכולם שזאת כלבת נחייה.
סבו של אלכס הוא הנהג במסע, ואלכס הוא המתורגמן של ג'ונתן, אף על פי שהשליטה שלו בשפה האנגלית רחוקה מלהיות טובה והוא משמיע ביטויים מוזרים בעת שהוא מדבר עם ג'ונתן.
במהלך המסע פוגשים השלושה אנשים פשוטים שחיים באזורים כפריים, ומתוודעים לעוני שהותיר השלטון הסובייטי במדינה.
ג'ונתן צמחוני, ומפני שאלכס והסב קרניבורים מושבעים הם חושבים שהוא משונה.
לג'ונתן יש מנהג מוזר: במהלך המסע הוא מוציא מתרמילו שקיות אטימה ואוסף חפצים שונים למזכרת, בהם ניתן למנות חרק שמצא במסע, תפוח אדמה מבושל, וחול מטרוכנברוד.
כבר בתחילת הסרט רואים את ג'ונתן בצעירותו אוסף באובססיביות חפצים שונים שנועדו להזכיר ולתעד את הקרובים אליו.
ככל שהם מתקרבים ליעד הסב נהיה תמהוני ומתחיל להסתגר.
לבסוף הם מגיעים לאזור העיירה ושם הם פוגשים זקנה חביבה שמתלווה אליהם.
היא מובילה אותם לאנדרטה שנמצאת בלב היער ומספרת את הסיפור של העיירה טרכימברוד.
במלחמת העולם השנייה, הנאצים ועוזריהם חיסלו כמעט את כל אנשי העיירה ביריות.
היא מספרת שהחיילים קיבצו את כל תושבי העיירה וביקשו מאביה, הרב של העיירה, לירוק על ספר התנ"ך אבל הוא מסרב.
אומרים לו שאם הוא לא יירק הם ירו באחותה שהייתה אז בהיריון, והאב עדיין מסרב.
החיילים ירו בכולם אבל לא בקשישה, מפני שראו את שיערה האדמוני, חשבו שהיא לא יהודייה וכך היא ניצלה.
סבו של אלכס נזכר שהיה חלק מקהילה זו בעברו.
הסב רואה בדמיונו כיצד החיילים דרכו את הנשק לעברו ולעבר יתר הגברים שעמדו לצידו וירו מספר צרורות.
אחד מהכדורים פגע במצחו, והירייה הותירה צלקת גדולה שליוותה אותו לשארית חייו.
היה זה נס שהוא לא נהרג, ושהוא קם לאחר מספר שעות מגיא ההריגה.
אותה קשישה הייתה שם כשהוא התעורר, והיא אספה חפצים שונים של הנרצחים.
מבטיהם הצטלבו לזמן מה, אבל אז הוא קרע מעליו את הטלאי הצהוב, ברח מהעיירה והתכחש ליהדות בשארית חייו.
החבורה מגיעה לביתה של הקשישה ובו היא מראה להם מחסן גדול ובו משקפיים, שעוני יד, שערות, מעילים, כובעים ועוד חפצים אישיים של הנרצחים.
ג'ונתן מציג לה תמונה של סבו בצעירותו, והיא מספרת לו שהוא עזב את העיירה שבועות ספורים לפני הטבח הנאצי.
בתמונה רואים את הסב מחבק עלמה יפה והזקנה מספרת שזאת אחותה.
היא ניגשת לאחת הקופסאות שבמחסן ומוציאה ממנה צנצנת ובה שמורות הטבעות שסבו של ג'ונתן קנה לה.
ג'ונתן מנסה לשלם לה כסף לאות הוקרה על איסוף חפצי הנרצחים אך היא מסרבת.
הם נפרדים ממנה, לנים בבית מלון ובלילה סבו של אלכס מתאבד במקלחת.
אלכס אמר שהוא לא מבין למה סבו עשה זאת, אבל לאחר מכן רואים שהוא נקבר לפי מנהגי היהדות, ושכל משפחתו מתחילה לנהל אורח חיים יהודי.
אלכס וג'ונתן נפרדים, וכשג'ונתן נוחת בנמל התעופה הוא רואה את האנשים שראה במסע.
החלק הזה של הסרט בא להראות שכל האנשים בכל מקום בעולם מעוניינים באותו הדבר: כולם רוצים שיזכרו אותם ולא להישכח.
ג'ונתן ספרן פויר: אלייז'ה ווד
פסקול הסרט הולחן על ידי המוזיקאי פול קנטלון (Paul Cantelon).
בפסקול נכלל השיר "Start Wearing Purpul" של הלהקה האמריקנית-אוקראינית "גוגול בורדלו".
סולן הלהקה, יוג'ין הוץ הוא שמגלם את דמותו של אלכס בסרט.
כמו כן נכלל בפסקול יצירות סקא פאנק של הלהקה הרוסית "לנינגרד" שנכתבו על ידי סרגיי שנורוב.
הבדלים בין הסרט לבין הרומן
בסרט, אלכס מכה את הכלבה והסב ממהר להכות אותו בחזרה.
תרחיש כזה אינו מופיע ברומן.
הרומן מתמקד בהרחבה במה שאירע בעיירה בעבר לאורך ההיסטוריה שלה.
הסרט מתמקד באירועי המסע ולא בסיפור שהתרחש בעבר המסביר את האירועים בהווה.
ברומן, הנאצים כפו על סבו של אלכס לבחור בין חייו לבין אלו של חברו הטוב, ובשל הסבל והפחד שנגרם לו הוא נהפך לאנטישמי.
בסרט, הוא מוצג כיהודי שמתכחש למוצאו.
ברומן, סבו של אלכס מתאבד לאחר שהמסע מסתיים.
בסרט, הדבר קורה לפני כן.
לקראת סופו של הרומן, אביו של אלכס עוזב את משפחתו.
בסרט, ניתן לו תפקיד קטן והוא מוצג כאדם שקרוב לאביו.
בכימיה קוונטית ובמכניקת הקוונטים, הכלאת אורביטלים אטומיים (מכונה גם היברידיזציית אורביטלים) היא ערבוב של האורביטלים של אטומים היוצרים קשר כימי, כלומר מולקולה, זה עם זה.
האורביטלים, שהם מסלולי האלקטרונים במרחב, מתערבבים, או מכליאים האחד את השני, כדי ליצור אורביטלים חדשים שמתאימים למולקולה במקום האורביטלים הנפרדים שמתאימים לאטומים בודדים.
בניסוח פיזיקלי של מכניקת הקוונטים, האורביטלים המוכלאים הם המצבים העצמיים של המולקולה, במקום האורביטלים הנפרדים שהם המצבים העצמיים של האטומים.
אורביטל בכלל, ואורביטל אטומי בפרט, מייצג את ההסתברות של האלקטרון להימצא בנפח מסוים על פני זמן מסוים.
לכן הכלאה אטומית היא חישוב מחדש של ההסתברויות הללו בהינתן הקשר הכימי המתגבש, מעיין יישום של חוק בייס לעולם הכימיה הקוונטית, כאשר הנתון הוא הקשר הכימי.
תיאור הכלאת אורביטלים משמש להבנת הקשר בין המבנה הגאומטרי של המולקולה, לבין פערי האנרגיה באורביטלים האלקטרוניים שלה.
כללי יסוד לשימוש בהכלאה אורביטלית
הכלאה אורביטלית יעילה מאוד כשמדובר באורביטלים המתקבלים עבור אלקטרון לו תנע זוויתי נמוך, כלומר אורביטלי s ואורביטלי p.
כדי להיעזר בהכלאה אורביטלית להבנה מלאה של רמות האנרגיה במולקולה נדרש ידע מעמיק בתורת הקוונטים.
עם זאת, ניתן להשתמש בה להבנת הצורה המולקולרית, והבנה חלקית של רמות האנרגיה על פי כמה כללים בסיסיים:
כיווניותו של כל אטום במולקולה קובעת את מספר האורביטלים המוכלאים
כאשר בכל אטום זוג אלקטרונים לא קושר מוסיף לכיווניות 1, כל קשר יחיד כפול או משולש מוסיפים גם הם כל אחד אחת לכיווניות.
(כיווניות פחות אחד)×(אורביטלי P) + (אורביטלי S)
כל קשר יחיד במולקולה מייצג אורביטל מולקולרי מסוג אורביטל סיגמא
קשר כזה נקרא גם קשר סיגמא.
כאשר קשר סיגמא נוצר רק מחפיפה בין אורביטלי s או מחפיפה בין הכלאה של אורביטל s ואורביטל p.
בכל קשר כפול במולקולה, הקשר השני מייצג אורביטל מולקולרי מסוג אורביטל פאי
קשר כזה נקרא גם קשר פאי.
קשר פאי נוצר רק מהקבלה בין אורביטלי p.
דוגמה: ניתוח ההכלאה האורביטלית של אטום פחמן במולקולת אֶתֶן
דוגמה טובה לכך היא מולקולת האֶתֶן, במולקולה זו כל אטום פחמן נקשר לשלשה אטומים אחרים משלושה כיוונים שונים, לכן כיווניותו שלוש, כלומר עליו להיעזר בשלושה אורביטלים ובארבעה אלקטרונים.
עבור כל אטום פחמן ישנם שני קשרים יחידים וקשר כפול אחד.
הקשר הכפול חייב להיווצר מהקבלה של אורביטלי פאי, ושני הקשרים היחידים נוצרים מחפיפה בין אורביטלי סיגמא.
מבט בטבלה המחזורית מגלה את ההערכות האלקטרונית של אטום פחמן במצב היסוד (לארבעת האלקטרונים העליונים)-
הכיווניות 3 לכן עלינו לערבב שלשה אורביטלים, כאשר לפחות אחד מהם חייב להיות s, ועל פי הנוסחה: (הכיווניות פחות אחת)×(אורביטלי P) + (אורביטליS)
המדובר הוא בהכלאה בין שני אורביטלי p ואורביטל s אחד, נהוג לסמנה כ sp2.
נוצרו שלושה אורביטלים חדשים, כל אחד מהם sp2. לידיעת אכלוס האלקטרונים בהם יש לדעת את גובה האנרגיה שלהם, שאותה ניתן לאמוד בעזרת חישובי תוחלת -
משקלי אורביטלי ה p הוא שני שלישים, ומשקל אורביטל ה s הוא שליש לכן האנרגיה של האורביטלים המעורבבים היא:
שליש מהאנרגיה של אורביטל s ועוד שני שלישים מהאנרגיה של אורביטל p.
כעת נוצרו שלושה אורביטלי sp2 נמוכים באנרגיה, ואורביטל P אחד נותר מעליהם באנרגיה, האכלוס החדש צריך להיות:
sp2 2 sp2 1 sp2 1 p 0, אלא שכדי ליצור את הקשרים אחד האלקטרונים עובר עירור והתוצאה היא sp2 1 sp2 1 sp2 1 p 1
לכן מצאנו במולקולת אֶתֶן סביב אטום הפחמן- 3 קשרי סיגמא, כל אחד נוצר מחפיפה של אורביטלי sp2.
וקשר פאי אחד, שנוצר מהקבלה בין שני אורבטלי 2p.
וכן ניתן להעריך בצורה גסה את המאזן האנרגטי מההברידיזציה- לפני ההיברידיזציה היו שני אלקטרונים באורביטל s ו2 באורביטל p.
אחריה היו 4 אלקטרונים בשני שלישים הדרך בין אורביטל s וp.
כלומר 2 אלקטרונים טיפסו שני שלישים של הדרך, ושני אלקטרונים ירדו שליש הדרך, כלומר בסה"כ המולקולה הפסידה כמות אנרגיה הזהה לשני שלישים פער האנרגיה בין אורביטלי 2p ל 2s.
(הרווח האנרגטי מתהליך זה, יתגלה בעת יצירת הקשר הכימי אז חפיפת האורביטלים תהפוך את התהליך לאקסותרמי).
כללי אצבע של הכלאת אורביטלים
שימוש פשוט בתוצאות של התורה נעזר בכללי אצבע של הכלאה אורביטלית:
חוק שימור האורביטלים - מספר האורביטלים המעורבבים הוא מספר האורביטלים שנוצרו.
בדוגמת האתן, עלינו ליצור שלושה אורביטלים, לכן נערבב שלושה אורביטלים.
חוק זה נכון מסיבות חישוביות: כל אורביטל הוא בעצם וקטור עצמי של ההמילטוניאן של המולקולה, המילטוניאן זה נפרש על בסיס שעוצמתו כעוצמת האורביטלים המעורבבים, וכיוון שלמטריצה הרמיטית nXn יש n וקטורים עצמיים, מספר הווקטורים העצמיים שווה למספר וקטורי הבסיס.
הכיווניות היא סכום המעריכים - מכיוון שנהוג לכתוב את מספר האורביטלים המעורבבים בכתב עילי (למשל בדוגמה של אתן שני אורביטלי p ואורביטל s נכתבים כ: sp2) קל לסכום את המספרים בכתב העילי, וסכום זה צריך להיות שווה לכיווניות.
לדוגמה במקרה של אתן, sp2, ה"מעריך" של s הוא 1, ה"מעריך" של p הוא 2 לכן 2+1=3, היברידיזציה זו טובה לכל אטום בעל כיווניות 3.
האנרגיה מצייתת לחוק המנוף - האורביטלים החדשים נמצאים בתווך בין האורביטלים הישנים, וקרוב יותר לאורביטל ממנו ערבבנו יותר, ביחס ישר.
למשל, בדוגמה של אתן ערבבנו שלשה אורבטלים לכן עלינו לחלק את הפער לשלש יחידות.
היחס בין האורבטלים הישנים היה 1:2 אורביטלי s:p, לכן גם האנרגיה נמצאת בשני שלישים הפער בין s לp.
חוק המנוף משמש במקרה זה משום שהוא הצגה אחרת של חישוב תוחלת.
הכלב היהודי הוא ספר מאת אשר קרביץ אשר מתאר את השואה מנקודת מבט של כלב ויצא לאור ב־2007.
הספר זכה בתעודת פלטינה של אגודת הסופרים, הומחז על ידי יונתן אסתרקין ואף הועלה בתיאטרון הסימטה בכיכובו של אלון אופיר.
הספר נבחר לרשימת הספרים האהובים ב"מצעד הספרים הארצי" של נערי ישראל לשנת 2009, מטעם משרד החינוך והתאחדות המו"לים.
גור כלבים נולד בשנות השלושים למשפחה יהודית בגרמניה הנאצית, ומקבל את השם "כורש".
לאחר חקיקת חוקי נירנברג שאסרו על יהודים לגדל כלבים, נמסר לגבר גרמני נשוי, משם עובר לילד של קצין נאצי עקב גלויו של בעליו הקודמים כהומוסקסואל, שתוך זמן קצר עוזב אביו על מנת לעלות בדרגותיו, שם מת בתאונה.
כורש בורח מהילד ומצטרף ללהקה של כלבי בר.
לאחר התפרקותה הוא נלכד ומגיע למחנה השמדה, בתור כלב מאולף של נאצי.
שם פוגש באחד מבני משפחתו הראשונה, יהושע.
לאחר שבעליו הנאצי שומע על זוועות השואה מפי יהושע, פורץ מרד, וכורש בורח עם יהושע ליערות ומצטרף לפרטיזנים.
לאחר מכן הם עולים לארץ ישראל.
לאחר שהשניים עולים לישראל ומגיעים לגיל זקנה, יהושע מרגיש שסיים את תפקידו בעולם.
הוא פונה לאלוהים ומבקש שייטול את נשמתו ואת נשמת כלבו באותו הלילה, כדי שלא יצטרכו להיפרד וכדי שיוכלו להצטרף ליקיריהם בעולם הבא.
אלוהים נעתר לבקשתו וממית את שניהם.
כאשר כורש ויהושע מגיעים לשערי גן עדן, אלוהים אומר ליהושע שעכשיו ילך לגן עדן, ויתייחד עם משפחתו, ואילו כורש ילך לגן עדן לכלבים.
להפתעתו הגמורה של אלוהים, יהושע מסרב לו, ומבקש ממנו לקחת איתו את כורש לגן העדן של בני האדם.
אלוהים נעתר גם לבקשה זאת ואף נותן לכורש במתנה מריצה מלאת עצמות יבשות.
הספר נפתח בלידתו של כורש בבית משפחת גוטליב היהודית בברלין.
בעקבות חקיקת חוקי נירנברג, האוסרים על יהודים להחזיק בכלבים, כורש נמסר לאימוץ.
לאחר שטולטל בין מספר משפחות בגרמניה, כורש בורח מבעליו האחרונים, נלכד על ידי המכלאה העירונית ומועבר למחנה אימונים נאצי.
תהליך הכשרתו משתלב במגמה שהחלה בגרמניה כבר בשנת 1930, עוד בטרם עליית היטלר לשלטון, במסגרתה נעשה שימוש בכלבים למטרות צבאיות.
הגרמנים הקימו בית ספר לאימון כלבים בגרונהייד, ליד ברלין, ואחד נוסף ליד פרנקפורט.
שני בתי הספר יכלו לאמן עד 2,000 כלבים בכל רגע נתון.
כשהנאצים עלו לשלטון, הם עשו שימוש רחב בכלבים למטרות צבאיות.
בעשר השנים של שלטון הנאצים, הם אימנו כ-200,000 כלבים.
הכלבים אומנו למטרות שמירה וסיור וכשליחים.
בשנת 1939, הכלבים שומשו על ידי המשטרה הגרמנית על מנת לשמור על הגטאות והמחנות שהקימו הנאצים.
לכל מחנה ריכוז היה את יחידת הכלבנים של האס אס, שאומנו על מנת לתקוף אסירים.
האס אס השתמשו בכלבים גם על מנת לאסוף ולגרש יהודים לתוך מחנות הריכוז ומחנות העבודה, בדרך כלל ברכבות.
רוב הכלבים ששומשו על ידי הנאצים היו רועים גרמניים.
הם נחשבו לכלבים נאמנים וקלים לאילוף.
בסיורי השומרים במחנות הריכוז, הצטוותו אליהם בדרך כלל כלבן וכלבו.
הנאצים אף הקימו בתי הרבעה לכלבים עבור מטרות צבאיות.
ראש בית הספר היה מאמן בשם לאנגר.
כלבים במלחמת העולם השנייה שומשו גם כנשק נגד הטנקים של האויב על ידי הסובייטים, ונקראו כלבים נגד טנקים.
הם אומנו לרוץ עם חומרי נפץ מתחת לטנקי האויב, וכשגילו זאת הנאצים, החלו לירות בכלבים בחזית המזרחית בטענה שהם נגועים בכלבת.
לאחר שנת 1942, הפסיקו להשתמש בכלבים למטרה זו.
לאחר שכורש סיים את מחנה האימונים וצוות לכלבן, הוא נשלח למחנה הריכוז בטרבלינקה.
מחנה הריכוז טרבלינקה היה הגדול מבין שלושת מחנות ההשמדה שהופעלו על ידי האס אס במסגרת מבצע ריינהרד להשמדת יהדות פולין.
גם בטרבלינקה שומשו הכלבים על ידי הנאצים; בשער הכניסה למגרש הופרדו הנשים והגברים באכזריות אחד מן השני, הנשים לשמאל והגברים לימין.
פעולה זו נעשתה תוך כדי ריצה, אגב מכות וצעקות השומרים.
נשים הוכנסו לצריף בצד שמאל של המגרש, שם היה עליהן להתפשט, ושם גזזו את שערותיהן, ובהיותן ערומות הורצו במסלול שכונה בפי הנאצים "הדרך לשמיים", מסלול אשר לאורכו ניצבו אנשי אס אס ואוקראינים עם כלביהם, כשהם נוגשים בצליפות מגלב ובמקלות על האנשים הערומים ומשסים בהם את הכלבים.
כורש עזר לשומרים הנאצים ככלב שמירה באותו מסלול.
בספר מתואר גם מרד אסירים גדול שפרץ, דרכו ברח כורש מהמחנה עם הבעל היהודי המקורי שלו, שהגיע למחנה הריכוז.
מרד האסירים בטרבלינקה היה מרד ענקי שהתרחש ב-2 באוגוסט 1943, שתוכנן זמן רב מראש.
רק כ-200 אסירים הצליחו לצאת ממחנה הריכוז, על אף שהשתתפו בו כ-1,500 אסירים.
בזמן המרד נשרף רוב המחנה, שהיה ברובו בנוי עץ, פרט לתאי הגזים.
האסירים שנותרו במקום הוצאו להורג או הועסקו בפירוק המבנים והגדרות של המחנה ובטשטוש עקבות הפשעים שנעשו במקום.
לאחר סיום עבודתם נורו כולם.
שטח המחנה נחרש, נזרעו ונטעו בו עצים, והוקמה במקום חווה חקלאית ויושבו בה אוקראינים.
לאחר מרד האסירים הצליחו לברוח כורש ויהושע מהמחנה, הצטרפו לפרטיזנים ששהו ביער הקרוב והסתתרו בביתה של אישה גרמנית במשך שנה.
בסוף המלחמה עלו בספינת מעפילים ארצה וחיו בתל אביב עד יום מותם.
כורש: כלב "יהודי" שנולד למשפחה יהודית, מתאר את הקורה לו בגוף ראשון.
יהושע: אחד מהילדים של בעליו הראשונים.
נפגשים במחנות השמדה ועולים יחד לארץ ישראל.
ראלף: קצין אס אס, מאמץ את כורש מהמכלאה ומתייחס אליו יפה.
מתאבד לאחר שנודע לו מיהושע כי כורש הוא "כלב יהודי" והיה שייך למשפחה יהודית.
מרגו: כלבת בר, "בת הזוג" של כורש.
גיאורג: ילד של קצין נאצי, בעליו של כורש במשך תקופה ארוכה.
פרנק: גרמני שמאמץ את כורש.
כורש נלקח ממנו לאחר שהוא מואשם בהומוסקסואליות.
כלב המרומים: מופיע בחלומותיו של כורש ומשמש לו כמורה דרך.
משמש כמעין מקביל כלבי לאלוהים.
בהלכות שטרות, והכל שריר וקיים הוא משפט שנכתב בסופו של שטר, ומשמעותו - חיזוק משפטי לכתוב בשטר על ידי כותבו.
במקרה שיש בשטר פרט שעשוי להראות כמזויף, כמו מילה שנוספה בין שורה לשורה, יש לכתוב בסוף השטר שמילה פלונית היא נכונה (בארמית: ).
מסיבה זו, לפי רוב הראשונים, כיום בטלה תקנת ה"אין למדין משיטה אחרונה", שהרי בכל מקרה בשורה האחרונה כותבים "והכל שריר וקיים", ועל ידי תקנת השריר וקיים לא ניתן להוסיף מאומה בסיום הטקסט.
הכל עד לכאן הוא אלבום האולפן החמישי של הזמר והיוצר עמיר בניון, שיצא ב-7 בפברואר 2006, כשנתיים לאחר אלבומו הקודם, "ניצחת איתי הכל".
כמו באלבומיו הקודמים, גם באלבום זה שיתף פעולה עם נדב ביטון ושמוליק דניאל בעיבודים ועם אסף אטדגי בכתיבה.
כל שירי האלבום הולחנו על ידי בניון עצמו והוא גם כתב את רוב המילים לשירי האלבום.
האלבום יצא תחת הלייבל "נבל עשור", שהקים בניון בעצמו, כחלק ממאבקו בחברות התקליטים ובמפיצים.
מהאלבום יצאו הסינגלים "הכל עד לכאן", "שיגרה" ו"עיניה".
הפסנתרן היהודי־אלג'יראי מוריס אל מדיוני התארח בשיר "נשמתי".
בנובמבר 2006, לאחר התנזרות מהופעות שארכה כשנה, שב בניון להופיע עם המופע הנושא את שם האלבום.
האלבום הגיע למעמד של אלבום זהב לאחר שמכר מעל עשרים אלף עותקים כשבועיים לאחר יציאתו.
הכל נשאר במשפחה הוא סיטקום מצליח שהופק בארצות הברית בשנות ה-70 של המאה ה-20. פרקי הסדרה שודרו לראשונה ברשת CBS, מ-12 בינואר 1971 ועד 8 באפריל 1979. בספטמבר 1979 החל שידורה של סדרה בת, "המקום של ארצ'י בנקר", הפותחת במקום שבו הסתיימה "הכל נשאר במשפחה".
הדמות הראשית בסדרה היא ארצ'י בנקר, שגולם על ידי השחקן האמריקאי קרול או'קונור.
ארצ'י בנקר הוא גבר לבן בגיל העמידה, פועל צווארון כחול (מנהל עבודה במספנה שהשלים הכנסה בלילות כנהג מונית), ששירת בחיל האוויר של ארצות הברית במלחמת העולם השנייה ולאחריה גר עם אשתו, בתו וחתנו בקווינס, ניו יורק.
ארצ'י הוא טיפוס שמרני, נרגן, ציני, שוביניסטי, גזעני, פטריוטי ובעל דעות קדומות ביחס לקבוצות מיעוט רבות בארצות הברית.
רוב הסדרה עסקה בעימותים של ארצ'י מול העולם: שכניו השחורים ("הג'פרסונים"), בתו הסכלה והבכיינית גלוריה (סאלי סטראתרס), אשתו הצייתנית אדית (ג'ין סטייפלטון) ובעיקר חתנו, מייקל סטיוויק (רוב ריינר), שאותו מכנה ארצ'י "ראש כרוב" (meathead).
ארצ'י מפרנס גם את מייקל, המטיף לארצ'י על סוציאליזם, ומסמל את כל מה שארצ'י תעב: ליברליזם, צדקנות, סוציאליזם, אינטלקטואליות, שיער ארוך, ומוצא פולני.
דמותו של ארצ'י עוצבה בהשראת הדמות "אלף גארנט" - גיבורה הגזעני וצר המוחין של הסדרה הבריטית "עד שהמוות יפריד ביננו" , עליה התבססה הסדרה "הכל נשאר במשפחה".
בישראל שודרה הסדרה במהלך שנות השבעים בערוץ הראשון, ובראשית שנות התשעים בערוץ 3 ובערוץ הילדים בכבלים.
כיום היא משודרת בערוץ הקומדיות הקלאסיות (שלוש העונות הראשונות).
בשנת 2024 העלה התיאטרון העברי הצגה אשר מבוססת על הסדרה רק שבהצגה הדמות הם ישראליות ההצגה נכתבה ונוצרה על ידי אפרים סידון וגדי צדקה.
המחזמר מבוסס על החיים כיום של המשפחה בשנת 2024 במחזמר משתתפים טוביה צפיר, סנדרה שדה, יניב פולישוק, דניאל היב, אימוס איינו ומיכאל רוזצ'קי, ולסירוגין משחקים בהצגה גם ניר ברקת (כמחליף ליניב פולישוק) ואולג רודובילסקי (כמחליף למיכאל רוזצ'קי)
ארצ'י המשיך להעליב ולעקוץ, אך חריפות שנאתו הלכה והתקהתה עם הזמן.
בעונה התשיעית של הסדרה אימצו ארצ'י ואדית את אחייניתה היהודייה של אדית - אירוע שלא היה עולה על הדעת בעונה הראשונה של הסדרה.
ארצ'י בנקר שימש השראה לדמותו של אל באנדי מהסדרה "נשואים פלוס", לדמותו משולחת הרסן של אריק קרטמן מ"סאות' פארק" ולסדרה הישראלית "איצ'ה" בגילומו של ספי ריבלין.
שם הסדרה שימש השראה לסדרה הישראלית "הכל נשבר במשפחה" בכיכובם של ציפי שביט, עודד פז ודב רייזר.
במסגרת הסדרה ניקוי ראש הופק גם מערכון בו טוביה צפיר ורבקה מיכאלי מגלמים את ארצי ואשתו יודית, עליזה רוזן וספי ריבלין מגלמים את הבת והחתן.
הכלאה לאחור היא סוג של מניפולציה מלאכותית לרבייה של בעלי חיים מבויתים במטרה ליצור מחדש בעלי חיים בעלי תכונות חיצוניות (פנוטיפ) הדומות לאלה שהתקיימו אצל אבותיהם שנכחדו.
למרות שפעילות של הכלאה לאחור אכן יכולה "ליצור" בעל חיים הדומה בתכונותיו החיצוניות, מתקיים באותה נישה אקולוגית ואף דומה במספר מאפיינים גנטיים לאלה של אבותיו, הרי שמאגר הגנים המקורי של בעל החיים שנכחד אינו ניתן לשחזור.
למעשה, הכלאה לאחור אינה יוצרת מחדש את בעל החיים שהוכחד אלא לכל היותר בעל חיים המזכיר בחלק ממאפייניו החיצוניים את אבותיו.
מטרת הרבייה לאחור היא לשחזר את מראהו ותכונותיו החיצוניות של בעל חיים שנכחד ואשר השתמרו אצל צאצאיו המבויתים.
בדרך הטבע, רק פרטים המסתגלים לשינויים בסביבתם מצליחים לשרוד ולהתרבות.
בני האדם מחזקים וממשיכים להשביח באמצעות הכלאה מלאכותית תכונות נוספות המאפיינות את אותם בעלי חיים בהם נעשה שימוש תעשייתי או חקלאי.
כתוצאה מכך, מאפיינים אחרים המשפיעים על ברירה טבעית אינם באים לידי ביטוי בדורות הבאים של אותם בעלי חיים שהפכו למבויתים ואלה למעשה השתנו במידה רבה בתכונותיהם הגנטיות והחיצוניות משל אבותיהם הפראיים.
ההכלאה לאחור מנסה לבודד ולשמר את אותן תכונות הבאות לידי ביטוי חיצוני באמצעות תהליך רבייה מלאכותי.
במקרים רבים, המידע אודות אבות השושלת הפראית של בעל החיים מתקבל משלדים ובמקרים אחרים גם מתיאורים בכתבים וציורים היסטוריים.
כלומר, בהיעדר עדות ראייה ישירה, גם צורתם החיצונית אינה ודאית.
על מנת לאשר את הקרבה הגנטית בין בעל החיים המודרני לאבותיו יש צורך בבדיקה ואישור הן של הגנום המיטוכונדריאלי והן של הגנום הגרעיני.
ניתן להשיג הצלחה מסוימת בשחזור מראהו ותכונותיו החיצוניות של בעל חיים שנכחד באמצעות הכלאה לאחור של בעלי חיים מבויתים מכיוון שפעילות ההכלאה המלאכותית שבוצעה על ידי בני האדם במשך הדורות כוונה לצורכי השבחה של תכונות מסוימות בלבד ולא השפיעה על מנגנונים גופניים אחרים כגון עיכול.
בעלי חיים מבויתים רבים שימרו גם תכונות התנהגותיות שאפיינו את אבותיהם הפראיים כגון תכונת העדריות בבקר או החברתיות אצל הכלבים וכן כושר ההישרדות כפי שהוכיחו בעלי חיים מבויתים שנמלטו או ננטשו בטבע.
הכלאה לאחור יכולה להיות שימושית לצורכי שימור ביולוגי מכיוון שהיא יכולה לתרום להשלמת הפער האקולוגי שנוצר כתוצאה מהכחדת בעלי חיים פראיים על ידי בני האדם.
ככל שתכונות העדפת תזונה מסוימת, התנהגות חברתית, עמידות מול איתני הטבע, אינסטינקטים לצורכי הגנה בפני טורפים, ציד ומראה חיצוני יהיו דומים לאלה שהתקיימו אצל האבות הפראיים, כך יש לצפות גם לתפקוד דומה לזה של אבותיהם.
שחרור שלהם לטבע ימלא חלל בנישה האקולוגית ויאפשר יצירה של דינמיקה טבעית בין המינים בתוך המערכת הטבעית.
רעיונות לשיחזור שור הבר שנכחד באמצעות הכלאה לאחור של בקר הבית עלו כבר בשנת 1835 לערך.
בשנות ה-20 ניסו האחים היינץ ולוץ הק (Heck) להכליא בקר מזנים מרכז אירופאים עם זני בקר מדרום אירופה.
התוצאה הייתה בקר שזכה לכינוי "בקר הק" ואשר דמה במידה מסוימת לשור הבר הפראי בעיקר בצבעו ובמבנה הקרניים שלו.
החל משנת 1996 נעשו ניסיונות להכלאה של בקר הק עם זנים פרימיטיביים מחצי האי האיברי, שורי קרב וזן איטלקי גדול ממדים, במטרה להגדיל את הדמיון החיצוני.
התוצאה הייתה יצירת זן בשם "בקר טאורוס" אשר התקרב עוד יותר במראהו החיצוני לשור הבר.
ניסיון נוסף היה להכלאה וגידול בשמורות טבע של זנים פרימיטיביים מדרום אירופה עם בקר מאזור ההיילנדס בסקוטלנד.
טרפן הוא כינויו של סוס הפרא האירופי המהווה תת-מין של סוס הפרא.
הפרט האחרון נכחד ברוסיה בשנת 1909. בשנות ה-40 ניסו האחים הק להכליא סוס מגזע "קוניק" פולני עם סוסי פרא ממרכז אסיה וסוסי פוני מצפון אירופה.
הסוס שהתקבל מן ההכלאות הללו כונה "סוס הק".
בשנים שלאחר מכן נמשכו הכלאות של סוסי הק עם גזע הקוניק עד שכיום הפכו כמעט דומים לחלוטין.
ישנן טענות כי פוני מזן אקסמור החי בטבע בדרום אנגליה משמר גם הוא את תכונותיו של סוס הפרא האירופי ואף דומה במראהו החיצוני לאלה המופיעים בציורי מערת לאסקו.
למרות שהזאב שהוא אביו הקדמון של כלב הבית לא נכחד הרי שתכונותיו החיצוניות היוו מטרה למספר ניסיונות הכלאה לשיפור של זני כלבים כגון "כלב הצפון האינואיטי" ו"כלב טמסקאן".
כל אלה הם הכלאות של כלבים מגזעים של רועה גרמני והאסקי אשר נבחרו לצורכי השבחת תכונותיהם החיצוניות בדומה לזאבי הפרא.
הקואגה היא תת-מין נכחד של הזברה, אשר הייתה מצויה בעבר במספרים גדולים במושבת הכף של דרום אפריקה ובחלק הדרומי של מדינת אורנג' החופשית.
קואגת הבר האחרונה נורתה כנראה בשנות ה-70 המאוחרות של המאה ה-19, והפרט האחרון שנותר בחיים בשבי, נקבה, מתה ב-12 באוגוסט 1883 בגן החיות ארטיס מגיסטרה באמסטרדם.
בשנת 2016, הכריזה קבוצת מדענים המכונה "פרויקט קואגה" כי הצליחו להחיות מחדש את הקואגה על ידי הכלאה סלקטיבית.
לטענתם, מכיוון שהקואגה היא תת-מין של זברת-המישור, לקחו המדענים זברות מזן זה ובעזרת הכלאה לאחור הצליחו לאחר 5 דורות של צאצאים, להחיות כמה פרטי קואגה מחדש.
הידיעה עוררה גם כעס בקרב מדענים, ולכן נקראו הקואגות החדשות ראו-קואגה, כדי להבדיל אותן מאבותיהן.
הכל לאדון הכל הוא ספר של הסופרת והמחנכת רוחמה שיין על תולדותיו של אביה הרב יעקב יוסף הרמן.
הספר יצא לאור בשנת 1984 באנגלית בשם All For The Boss.
הספר בעברית בתרגומה של רות פלדהיים יצא לאור בשנת 1987 בהוצאת ספרים פלדהיים.
והיה לרב-מכר ויצאו לו מהדורות נוספות.
הספר תורגם לשפות נוספות, כמו כן יצא ספר מנוקד בשם "הכל מאדון הכל" המבוסס על ספר זה ומותאם לבני נוער.
בספר ישנה הקדמה, מאת הרב אביגדור מילר, שהיה מתלמידיו של נשוא הספר.
חלקו מועבר בצורה של מכתבים ששלחה הסופרת להוריה ממיר שם שהתה, המכתבים פותחים ב"אבא ואמא יקרים לי מכל" היא מספרת בהם על מאורעותיה היא, ועל הולדת בנה והתמודדותה עם החיים השונים בעיירה המעט פרימיטיבית.
עיקרו של הספר עוסק בדמותו של אביה, הרב יעקב יוסף הרמן, ופעילותו למען היהדות החרדית ושמירת התורה והמצוות בארצות הברית בתחילת המאה העשרים.
כמו כן בספר היא מקדישה, פרקים לתיאור מאורעות נוספים, לדוגמה פרק "ששת ימיה האחרונים של צדקנית" על פטירתה של סבתה.
"הסתלקותה של מלכה" על מותה של אמה.
וכן פרקים על אופן היכרותה עם האיש שהיה לבעלה, ועל יחסיה עם אחיותיה ואחיה.
במובן זה הספר אינו ביוגרפיה רגילה אלא דומה במקצת ליומן או לאוטוביוגרפיה.
הכל שפיט היא תוכנית סאטירה שבועית ששודרה בין ה-5 בפברואר ל-30 באפריל 2015 בערוץ הראשון.
התוכנית הייתה המשך ל"מהדורת השבט" של אתר "לאטמה".
ב-2011, בעקבות מגעים בין צוות לאטמה לרשות השידור להעברת המהדורה לפורמט טלוויזיוני, הוכן עבור הערוץ הראשון פיילוט באורך מלא.
באמצע 2012 הבטיחה רשות השידור לכלול את התוכנית בלוח השידורים שלה החל מאוקטובר אותה שנה, כתוכנית שבועית בת חצי שעה בערוץ הראשון, למשך עונה של 13 תוכניות.
בעקבות ההבטחה הורחבה המהדורה לשם התאמתה למתכונת הטלוויזיונית והוצאותיה גדלו.
חתימת החוזה ומועד תחילת השידורים נדחו שוב ושוב על ידי הנהלת רשות השידור, אך בספטמבר 2014, בעקבות כניסת רשות השידור לפירוק שהוביל להחלפת ההנהלה, אושרה התוכנית לשידור.
בנובמבר נחתם חוזה רשמי עם יוצרי "לאטמה".
בניגוד למצופה, התוכנית לא נקראה "מהדורת השבט", אלא היוותה מעין "הדור הבא".
היא עלתה לשידור ב-5 בפברואר 2015 ושודרה מדי יום חמישי בשעה 21:55 כתוכנית בת חצי שעה במשך 11 שבועות.
"הכל שפיט" בהגשת אפרת בוימולד ואושרי כהן הייתה מהדורת חדשות הומוריסטית המסכמת את השבוע, וכוללת מערכונים ושירים, בהשתתפות השחקנים רונית אברהמוף-שפירא ונעם יעקובסון (שכבר שייך למחלקת הדת של הערוץ הראשון) מהקאסט המקורי, וגם הילה סעדה, משה אשכנזי, רוי מילר ואיילת רובינסון.
אלחנן אבן חן, שהגיש את "מהדורת השבט", לא משתתף.
העורכת הראשית היא קרולין גליק שערכה גם את מהדורת השבט, וגם הכותבים אבישי עברי וטל גלעד שהשתתפו בכתיבת מהדורת השבט, ליד שלושה כותבים חדשים.
ב-2020 תוכנית המשך בשם "לאטמה" התחילה בערוץ 20.
עוד לפני עלייתה גרמה התוכנית למחלוקת פוליטית כשהערוץ הראשון נאלץ להחליף את הקדימון לתוכנית, שבו הופיעו המילים "אני לא מתנצל", אשר מזוהות עם הבית היהודי והיו עלולות לגרום לבעיות לקראת הבחירות הקרבות לכנסת.
מלכתחילה תוכננה התוכנית להיות משודרת ביום שישי בערב, ברצועת השידור בה שודרה התוכנית שיש הרואים בה מקבילתה אשר נחשבה כ"שמאלנית", "היהודים באים".
שיבוץ זה עורר ביקורת של דתיים, ובפרט שהשחקן נעם יעקובסון הוא שומר שבת.
קרולין גליק מסרה שמועד השידור נקבע חרף התנגדות צוות ההפקה, שמצדו יסיים את העריכה ביום שישי בבוקר ולא יעבוד בשבת כלל.
כחמישה ימים לפני תחילת שידור התוכנית, היא שובצה מחדש לימי חמישי בערב עם שידור חוזר בשישי בערב, במקום שידור ראשון בשישי בערב עם שידור חוזר במוצאי שבת.
ב-2 באפריל 2015 הועלה לדף הפייסבוק של התוכנית מערכון בו מופיעה בחורה בעלת מבטא אמריקאי, אשר מתחתנת עם בחור מוסלמי, ובהדרגה עוברת מאורח חיים מערבי לאורח חיים מוסלמי, ומוכה על ידי בעלה.
סוף המערכון רומז לכך שהיא נרצחה על ידיו, לאחר שסירבה לכך שיינשא לאשה נוספת.
בעקבות ביקורת על הסרטון ופנייה מצד רשות השידור, הסרטון הוסר מדף הפייסבוק והוחלט לא לשדרו בתוכנית.
שבועיים לאחר מכן ב-16 באפריל 2015, פסלה רשות השידור מערכון נוסף שנקרא "שואה או רבין" שבו הוצג שעשועון טלוויזיה מומצא בו בכל שלב מוצג מציטוט או מושג בפני שני המתמודדים בשעשועון, אשר צריכים לנחש האם הציטוט או המושג קשורים לשואה או ליצחק רבין.
לדברי עורך התוכנית, "המטרה של המערכון הייתה להגיד שאנחנו משתמשים בזכר השואה לתאר דברים איומים וקשים, אבל לא היה צריך להשתמש במונחים של יום הזיכרון והשואה כדי לתאר אותם".
אפרת בוימולד - משחקת את המגישה שירה.
אושרי כהן - משחק את המגיש ירון ועוד דמויות כמו "השופט המזרחי".
הילה סעדה - משחקת את מירי רגב, סתיו שפיר.
רונית אברהמוף-שפירא - משחקת את חנין זועבי, שרי אריסון, רינה מצליח, זהבה גלאון.
משה אשכנזי - משחק את יצחק הרצוג, משה כחלון, אריה דרעי, ברק אובמה, משה גפני, אלי ישי, מושיק גלאמין, רביב דרוקר, השר "אוריה שמלצר", היועץ המשפטי לממשלה, "חזי" מהסביח.
נעם יעקובסון - חוזר לשחק את הדמויות מ"מהדורת השבט": בנימין נתניהו, נשיא בג"ץ והשר הפלסטיני "טאוויל פאדיחה".
בנוסף להם גם כמה חיקויים חדשים - אביגדור ליברמן, יעקב ליצמן, איימן עודה, נפתלי בנט, ניר ברקת, ברוך מרזל, א-סיסי, אהוד יערי וראובן ריבלין.
רוי מילר - משחק את יאיר לפיד, בני גנץ, יעקב איילון, חסן רוחני, השופט רוזנברג, הכתב הפוליטי "אמנון קדמון".
איילת רובינסון - משחקת את ציפי לבני, צופית גרנט, יונית לוי, השופטת שולמן, פעילת המחאה הבריטית "איימי בויקוט"
הכל נשבר במשפחה היא קומדיית מצבים ישראלית ששודרה בערוץ הראשון, בשנת 1994. בסדרה כיכבו דב רייזר, ציפי שביט, ליאת אזר, עודד פז ועמית בוגדנסקי.
שמה של הסדרה מהווה פרפרזה על הסדרה הכל נשאר במשפחה.
אבי שחר (דב רייזר) הוא אלמן ואב לשלושה ילדים, המחליט להעסיק את שליחת הפיצה המצחיקה והשטותית ציפי (ציפי שביט) שתשמור על הילדים, תכבס ותעשה את שאר מטלות הבית.
ציפי, שאין לה כלל ניסיון עם ילדים, לרוב שלומיאלית ומצחיקה כלפי הילדים של אבי - ליאת (ליאת אזר), עודד (עודד פז) ועמית (עמית בוגדנסקי).
הסדרה עוקבת דרך השתלבותה של ציפי במשפחה, דבר שבתחילה לא מתקבל על הילדים, אך עם הזמן נוכחותה משפיעה כמייעצת ודואגת, שבעצם הופכת להיות כאם וחברה של ילדיו המרדנים של אבי, וההתנהגות הילדותית והשלומאלית של ציפי לרוב לא מתקבלת אצל אבי אב המשפחה, שנאלץ תמיד לוותר על כל עקרונותיו.
אבי שחר (דב רייזר) - אב משפחת שחר, רופא שיניים במקצועו וראש ועד הבית.
אלמן, מעסיק את ציפי כמטפלת בטיפול שלושת ילדיו - ליאת, עודד ועמית.
ציפי (ציפי שביט) - שליחת פיצה מצחיקה, הופכת למטפלת של הילדים של אבי.
יש לה משפחה גדולה ומורחבת.
ליאת שחר (ליאת אזר) - נערה בגיל ההתבגרות, בתו הבכורה של אבי.
אבי לא רגיל לכך שבתו בגיל ההתבגרות וכופה עליה איסורים על מסיבות ובחורים.
עודד שחר (עודד פז) - הבן האמצעי במשפחת שחר, לא אוהב ללמוד.
לרוב עובר על הכללים שאביו מציב בפניו.
עמית שחר (עמית בוגדנסקי) - בת הזקונים במשפחת שחר, שנחשבת לחכמה ביותר.
למרות היותה הקטנה במשפחה, היא הכי מבריקה ומציעה את הפתרונות לכל בעיה.
צמרת (אפרת רייטן) - מורה של עודד
עונהפרקיםשודרה לראשונה (ישראל)הפרק הראשוןהפרק האחרון1134 באוקטובר 199427 בדצמבר 1994
מספר הפרקשם הפרקתאריך שידור מקורי1דרושה מטפלת4 באוקטובר 19942דיאטה11 באוקטובר 19943בעזרת השם18 באוקטובר 19944מילואים25 באוקטובר 19945דמי כיס1 בנובמבר 19946החברה של אבא8 בנובמבר 19947החיים בזבל15 בנובמבר 19948האורח22 בנובמבר 19949שידוכים29 בנובמבר 199410חולים6 בדצמבר 199411החטיפה13 בדצמבר 199412 גשם20 בדצמבר 199413הכל הימורים27 בדצמבר 1994
הכל עליי הוא אלבום הסולו השני של הראפר פלד שיצא במרץ 2016, באלבום 11 שירים כמו באלבומו הקודם.
האלבום עוסק בחייו של פלד, הרע והטוב, ולכן יש בו קטעים רבים מחייו האישיים.
האלבום הוא השני, לאחר ח.ר.ק.ו.ת שיצא ב-2012. השירים הכי מצליחים באלבום הם "קוקוס", "הכל עליי" ו"אין יותר טוב מזה".
בריאיון לקראת יציאת האלבום סיפר פלד שהאלבום היה אמור להיקרא "לא כמו כולם" (שמו של השיר הרביעי באלבום).
את האלבום הפיקו אורי שוחט ומיכאל כהן.
"הכל עוד לפניי" הוא אלבומה השישי של להקת הרגאיי הישראלית התקווה 6. האלבום יצא לאור ב-5 בינואר 2017.
את כל השירים באלבום כתב והלחין עמרי גליקמן, סולן הלהקה (מלבד השיר "חיים בסרט" אותו הלחין דני "פילוני" קרק, מפיק האלבום).
באלבום מתארחים מוש בן ארי בשיר "שים עין עלינו" ואינפקטד מאשרום בשיר "קופנגן".
השירים "משהו נעים לנשמה", "שים עין עלינו", "הכל עוד לפניי" ו"קופנגן" מהאלבום יצאו כסינגלים.
שיר הנושא של האלבום, "הכל עוד לפניי" הגיע למקום ה-24 במצעד השנתי של גלגלצ של שנת תשע"ז.
השיר "משהו נעים לנשמה" מבוסס על משפט שאמר נתן זהבי באחת מהתוכניות של "זהבי עצבני".
נכון ל-2023, ישנם 3.3 מיליון האזנות לשיר בספוטיפיי ו־10 מיליון לשיר המקורי ביוטיוב.
היא סדרת טלוויזיה דרמה-קומית אמריקאית שנוצרה על ידי בן-יורק ג'ונס ומייקל מוהן.
עשרה פרקים של חצי שעה הוזמנו על ידי נטפליקס, והסדרה שודרה לראשונה ב-16 בפברואר 2018.
הסדרה מתרחשת בעיר בורינג שבאורגון בשנת 1996 ומתמקדת בקבוצת מתבגרים הלומדים בתיכון הבדיוני "בורינג", שמחליטים ליצור ביחד סרט, תוך התמודדות עם נושאים כמו זוגיות ומיניות.
"הכל על הפנים!" מתמקדת בשתי קבוצות של תלמידים (מועדון וידאו ומועדון דרמה) בתיכון בורינג שבאורגון בשנת1996.
לוק אוניל הוא תלמיד בתיכון בורינג, הלומד עם חבריו מק'וויד וטיילר, שנתפסים כמנודים חברתית.
ביום הראשון של בית הספר התיכון (כיתה ט'), הם מצטרפים ל"מועדון הווידאו", שם לוק מתלהב מקייט מסנר, תלמידת כיתה י' ובתו של מנהל בית הספר.
קייט, לעומתו, מתחילה לתהות על מיניותה ו"נדלקת" על תלמידה במגמת הדרמה, אמלין אדריו, שיוצאת עם תלמיד הדרמה אוליבר שרמרורן.
למרות זאת, מתחילה קייט לצאת עם לוק, לאחר התפשטות השמועה ברחבי בית הספר על היותה לסבית.
כאשר קייט הרסה בשוגג תפאורה של מחזה, ובעקבות זאת הוא התבטל, לוק וחבריו מציעים שמועדון הווידאו ומועדון הדרמה יתאחדו ליצירת סרט משתוף שיוקרן לכל בית הספר.
בינתיים, לוק מתעסק במציאתן של קלטות HVS שאביו יצר לפני שעזב אותו ואת אימו.
אמו של לוק, שרי, מתחילה להתקרב אל קן, אביה של קייט ומנהל בית הספר בורינג, בעקבות פגישה שדנה בלוק במשרד המנהל.
לוק אוניל (גאהי דיאלו וינסטון), תלמיד השנה הראשונה במועדון הווידאו אשר מאוהב בקייט מסנר.
אביו עזב אותו כשהיה קטן.
קייט מסנר (פייטון קנדי), בתו של מנהל בתי הספר וחברה במועדון הווידאו.
היא מבולבלת לגבי זהותה המינית ומפתחת קראש לאמלין אדריו כשבסוף העונה הופכות שתיהן לזוג.
קן מסנר (פץ' דארה), מנהל בית הספר ואביה של קייט.
מתחיל להתחבר עם שרי, אמו של לוק.
אשתו התאבדה כאשר בתו הייתה בת חמש.
שרי אוניל (קלאודין מבליגיקפלאני), אמו של לוק ודיילת אוויר, אשר התחילה להתחבר אל קן מסנר.
בעלה עזב אותה ואת לוק שלוק היה בן שבע
מק'וויד (ריו מנגיני), חבר במועדון הווידאו, אחד מחבריו של לוק.
מובך מקשר עם בנות מתחיל לפתח קראש על אמלין אדריו (לא היו ביחד בסוף).
טיילר בואוואן (קווין ליאבלינג), חבר במועדון הווידאו, אחד מחבריו של לוק.
אמלין אדריו (סידני סוויני), חברה במועדון הדרמה ובת זוגו של אוליבר.
אחרי שאוליבר עוזב אותה ונוסע לניו יורק היא מפתחת רגשות כלפי קייט ובסוף נהיות לזוג.
אוליבר שרמרורן (אליה סטיבנסון), חבר במועדון הדרמה, בן זוגה של אמלין, נוטש אותה ועוזב לניו יורק בפרק 8.
מספר הפרק שם הפרק תאריך שידור מקורי 1 פלוטוניום 16 בפברואר 2018 2 אולי את תצילי אותי 16 בפברואר 2018 3 כל זה ושקית צ'יפס 16 בפברואר 2018 4 רומיאו ויוליה בחלל 16 בפברואר 2018 5 מה זה לעזאזל 'זרג'ינדה'?
16 בפברואר 2018 6 לפעמים אני שומעת את קולי 16 בפברואר 2018 7 עוגת גבינה לאיש שמן 16 בפברואר 2018 8 אני רק רוצה להיות מישהו 16 בפברואר 2018 9 עכבישים אכלו לי את החברים 16 בפברואר 2018 10 רק התחלנו תיכון 16 בפברואר 2018
"הכל על הפנים!" קיבלה ביקורות מעורבות.
Review aggregator Rotten Tomatoes נתן לעונה הראשונה דירוג של 72% המתבסס על 47 ביקורות, ודירוג משוקלל של 6.1 מתוך 10. הקונצנזוס הביקורתי של האתר קובע: "סדרה פגומה שמתקתקת על כל קופסאות הנוסטלגיה.
עדיין מצליחה לכבוש את הלב".
Review aggregator Metacritic נותן לעונה הראשונה דירוג של 62 מתוך 100 המבוסס על 19 מבקרים.
"הכל לטובה" הוא שיר שנכתב, הולחן ובוצע על ידי הצמד הישראלי סטטיק ובן-אל תבורי.
השיר יצא לאור ב-22 באוקטובר 2017.
השיר עוסק בנוסטלגיה ובגעגועים לילדות.
בהשוואה לשירים קודמים של השניים, השיר "הכל לטובה" פחות קצבי.
בנוסף, בשיר זה לא הוזכרו שמותיהם של סטטיק, בן-אל תבורי וג'ורדי (המפיק המוזיקלי) כבשירים אחרים שלהם.
בתחילת הווידאו קליפ מצולמים סטטיק ובן-אל באזור עתידני בסגנון הסרט מטריקס, כאשר הצבעים השולטים הם צבעים קודרים.
בין לבין מופיעות תמונות ילדות שצולמו בטכניקת צילום המזכירה תמונות מן העבר.
כמו בקליפים אחרים של סטטיק ובן-אל, גם בקליפ זה משתתף ג'ורדי.
את הקליפ ביים רומן בוצ'אצקי.
השיר הגיע למקום ה-26 במצעד השנתי של גלגלצ לשנת תשע"ט.
"הכל שקוף" הוא סינגל שהוקלט על ידי הזמר-יוצר הישראלי מרגי.
השיר יצא לאור ב-1 בספטמבר 2019, על ידי חברת התקליטים מובייל1 מיוזיק כסינגל הראשון מתוך המיני-אלבום מה יהיה.
עם יציאתו נכנס השיר אל המקום ה-3 במצעד של מדיה פורסט.
כמו כן, הגיע למקום הרביעי במצעד הרשמי של גלגלצ.
השיר נכתב על ידי מרגי, יונתן גולדשטיין ושי פינטו, הולחן על ידי מרגי וגולדשטיין והופק על ידי גולדשטיין.
השיר עלה לרשת הזרמת המדיה ספוטיפיי יחד עם צאת האלבום מה יהיה.
הווידאו קליפ המלא שצולם עבור השיר הועלה לערוץ היוטיוב של מרגי ב-1 בספטמבר 2019.
נכון לנובמבר 2025, לשיר יש למעלה מ-4 מיליון צפיות ביוטיוב.
"הכל פתוח" הוא שיר שכתבה והלחינה נעמי שמר.
במקור בוצע השיר על ידי שמר עם חיים צינוביץ', רינת גבאי, מיקי קם וחבורת ילדים, בקלטת הילדים "אצלנו בפסנתר" בשנת 1993 בעיבודו של עדי רנרט.
הביצוע המזוהה עם השיר ושהפך אותו ללהיט הוא דואט של הזמרים עופר לוי ולאה לופטין בשנת 1994, בעיבודו של יוג'י גבאי.
השיר נכלל באלבומה של לופטין "זמן אמת".
בביצוע זה הגיע השיר למקום ה-14 במצעד השנתי.
השיר בנוי משבעה בתים, המחולקים לשלושה חלקים שמופרדים ביניהם בפזמון "הכל פתוח עוד לא מאוחר..."
נעמי שמר מספרת כי הביצוע שלה עם חיים צינוביץ' הוקלט שנה לפני שהוקלט הביצוע של עופר לוי ולאה לופטין, וכי היא מצטערת שהשיר לא יצא בתקליטון שדרים לרדיו.
שמר מוסיפה ומספרת כי המנהל האמנותי, גברי מזור, נכח בהופעה שלה ושל צינוביץ' לחוף הכנרת, שבה שרו את השיר, אך לא ביקש את רשותה להשתמש בשיר מחשש שתסרב.
בעקבות כך הוא שכנע את לאה לופטין ועופר לוי להקליט את השיר ללא ידיעתה.
שמר העידה שהיא הצטערה על כך.
אמנם היא אהבה את הביצוע ואף הייתה גאה בהצלחתו, אך בביצוע נפלו שתי שגיאות שמעורבותה הייתה מונעת: האחת: בשורת המילים "ראיתי ת'כנרת זוהרת בטורקיז" במקום "סוערת בטורקיז", והשנייה בפזמון החוזר המושר בסול במקום לה במול".
טיוטה מקדימה למילים ניתן לראות בכתב היד של השיר בארכיונה השמור בספרייה הלאומית.
השיר זכה לפופולריות רבה בקרב הציבור.
הוא צעד במצעדי הפזמונים באותה שנה והגיע למקום השישי.
שם השיר "הכל פתוח", התקבל כמונח רווח בציבור כדי לתאר מצב בו כל האפשרויות פתוחות.
השיר כלול ברשימת המלצות משרד החינוך ליצירות "נכסי צאן ברזל" בתוכנית הלימודים לכיתות א'-ב'.
גם במערכת החינוך התקבל השיר, והוא נמצא בספר הלימוד "לחיות יחד בישראל ד': ספר לימוד במולדת, חברה ואזרחות", בעמוד 28.
כמו כן נכתבו מערכי שיעור שונים על ידי גננות ומורים תוך שימוש בשיר והנחלתו.
השיר "הכל פתוח" נכתב ובוצע לראשונה כשיר ילדים, כחלק מכתיבת שיריה של שמר הן לילדים והן למבוגרים.
נעמי שמר כתבה את שירי הילדים שלה מתוך אהבתה לילדים, והכרת עולמם.
בשירי הילדים שלה משתקפים נופי ילדותה וחוויותיה בקבוצת כנרת.
בתחילת שנות החמישים, מיד עם חזרתה לקבוצת כנרת, בסיום לימודי המוזיקה באקדמיה למוזיקה בירושלים, התגייסה שמר למשימה חינוכית - כתיבת שירי ילדים לילדי קבוצת כנרת, שישקפו את חייהם בקבוצה.
היא כתבה את קובץ שירי הילדים הראשון שלה, "שירים מכנרת", ובו 8 שירים.
בין השירים: "אחינו הקטן", "אשכולית", "הדואר בא היום" ועוד.
עמירם אידלמן, שהיה תלמיד של נעמי שמר, בקבוצת כנרת מספר על שירי הקובץ "שירים מכנרת":
קובץ השירים "שירים מכנרת" התפרסם לאחר מספר שנים, בסוף שנות החמישים, מחוץ לקבוצת כנרת, ויצא בספר ובתקליט בביצועה של יפה ירקוני, לבקשתה של שמר, כי ירקוני תבצע את שירי התקליט.
בספרייה הלאומית ישנה הקלטה נדירה של אוסף זה שבוצע על ידי ריקה זראי.
בשנת 1962 כתבה שמר את המחזמר "ואולי לא היו הדברים מעולם" או בשמו המוכר יותר "כיצד שוברים חמסין", למסיימי כיתה ח' בבית הספר בקבוצת כנרת.
בין השירים במחזמר זה: "כיצד שוברים חמסין", "שיר החליל", "חורשת האקליפטוס" ועוד.
חלק משירי מחזמר זה התפרסמו בהמשך.
במרוצת השנים כתבה שמר שירי ילדים מוכרים וידועים כגון "אצלנו בחצר", "אלף בית" ו"שנים עשר ירחים".
בנוסף הלחינה שמר שירים של משוררי ילדים מפורסמים, כמו מרים ילן-שטקליס, ע.
היא הרבתה ליצור לילדים ולהופיע איתם בתוכניות טלוויזיה כדוגמת "נעמי שמר וידידיה מרחוב האוניברסיטה", ששודרה בטלוויזיה החינוכית בשנים 1973–1974.
בשיריה שילבה שמר מסרים חינוכיים שאותם היא רצתה להעביר לילדים.
היא השתמשה בציטוטים מן המקורות, ושילבה בכתיבתה שפה עברית גבוהה ושפת יום יום המוכרת לילדים.
השיר "הכל פתוח", נמצא בספר "סימני דרך - 121 שירים נבחרים".
בתוכנית "המחסן של כאילו" כאילו (אריה מוסקונה) נהג לשיר את פזמון השיר אך עם שורה אחרת: "הכל פתוח עוד לא מאוחר, אולי הדבק יתייבש מחר".
הכל פה יגמר הוא סינגל שהוקלט על ידי הזמר-יוצר הישראלי נתן גושן.
השיר יצא לאור ב-16 בפברואר 2020, כסינגל החמישי מתוך האלבום, על ידי חברת התקליטים טדי הפקות.
השיר נכתב על ידי נתן גושן, הולחן על ידי גושן וסתיו בגר והופק על ידי בגר.
טרם פורסם הווידאו קליפ המלא של השיר, העלה גושן לערוץ היוטיוב שלו ב-16 בפברואר 2020, את האודיו הרשמי של השיר, בסמוך לצאת הסינגל.
בפחות משבוע, צבר האודיו של השיר למעלה מחצי מיליון צפיות.
נכון לספטמבר 2025 לשיר יש למעלה מ-4.4 מיליון צפיות ביוטיוב.
הכל עובר הוא פזמון עברי שנכתב, הולחן ובוצע על ידי עידן רייכל.
השיר יצא לאור ב-20 בנובמבר 2008, כחלק מהאלבום השלישי של הפרויקט של עידן רייכל, "בין קירות ביתי".
השיר הוא בסגנון מוזיקת עולם המאפיין את שאר השירים באלבום.
רייכל סיפר כי כתב את השיר על הוריו.
השיר הוא בין ארבעת השירים שבוצעו על ידי רייכל עצמו באלבום "בין קירות ביתי", לצד "בין קירות ביתי", "חלומות של אחרים" ו-"מנעי קולך מבכי".
הווידאו קליפ הנלווה שצולם לשיר, בוים על ידי ליאור מולכו והועלה לערוץ היוטיוב של רייכל ב-11 באוגוסט 2011. הקליפ צולם בחדר בו צולמה עטיפת האלבום "בין קירות ביתי".
בקליפ מככבת הרקדנית מירב קול שרקדה בלהקת החרשים בת קול, תוך שהיא מתרגמת את מילות השיר לשפת הסימנים.
נכון לאוקטובר 2025 מונה הצפיות של הקליפ עומד על כ-7.4 מיליון.
השיר בוצע בגרסאות כיסוי על ידי אמנים שונים.
מהמפורסמים ביניהם הם עידן עמדי, רוני דלומי ודוד לביא.
הכל עוד לפניי הוא שיר של אניה בוקשטיין שיצא לאור בשנת 2015 ונכלל באלבומה רוקדת.
השיר נכתב והולחן על ידי בוקשטיין ועובד על ידי ג'וני גולדשטיין.
בוקשטיין סיפרה על בחירת מקום הצילום לקליפ:
עם זאת, מספר שעות לאחר שסיימה לצלם את הקליפ התרחשו פיגועי נובמבר 2015 בפריז.
באתר פרוגי כתבו על השיר כי הוא" משלב מנגינה שקטה ורגוע שמתאימה בדיוק למילות השיר" וכן ש"לסינגל יש משמעות במילותיו ומקצב קליט ואחיד ברמה גבוה כך אין ספק שאניה בוקשטיין הוכיחה עצמה כמוזיקאית מקצועית ומוכשרת שיכולה לשלב שני עולמות בצורה הטובה ביותר".
באתר "הבמה", במסגרת ביקורת לאלבום אליו שייך שיר זה, נכתב על השיר שהוא "נשמע כמו מוטו לחיים".
בביקורתו על השיר, ניתח יוסי חרסונסקי את השיר, סקר את האלמנטים השונים בו, וכן נתן ביקורת חיובית לשיר.
"הכל עומד במקום" הוא פזמון שכתב יעקב גלעד, הלחין אילן וירצברג וביצעה גלי עטרי.
השיר יצא לאור בשנת 1985.
השיר נכלל באלבום "אמצע ספטמבר" שהוציאה עטרי.
הוא דורג במקום הראשון במצעד הפזמונים השבועי של רשת ג'.
עטרי סיפרה על השיר: "במקור זה נכתב 'הכל חוזר על עצמו', והייתה לי בעיה עם השורה, היא נשמעה לא מספיק אנרגטית לפזמון.
יעקב גלעד, שעבד איתנו על האלבום במקביל לעבודה עם פוליקר, כתב מחדש את המילים עם 'הכל עומד במקום' על מישהו שהכיר, קלידן שהתאבד.
'רצית לעוף כמו ציפור' נכתב על הקפיצה מהמרפסת של אותו בחור".
ב־2023 פתח הזמר ישי ריבו את טקס הדלקת המשואות ערב יום העצמאות ה־75 בהר הרצל בביצוע לשיר, כשברקע מאחוריו סרטונים ותמונות של חיילים שנפלו.
באפריל 2024 ביצעו את השיר חברי התוכנית "זהו זה!" (מוני מושונוב, גידי גוב, שלמה בראבא, אבי קושניר ודבל'ה גליקמן) יחד עם הזמרת גלי עטרי.
הכל מהתחלה הוא סינגל שהוקלט על ידי הזמר הישראלי ים רפאלי.
השיר נכתב והולחן על ידי רפאלי והצמד המוזיקלי עמית נצר ועמית מרדכי ("Triangle"), אשר גם הפיקו את השיר.
השיר הוצא לאור ביום שחרורו של רפאלי מהשירות הצבאי, ב-29 בנובמבר 2020. קליפ השיר בוים על ידי דניאלה מרוז.
מבקר המוזיקה הישראלי יוסי חרסונסקי כתב על השיר כי: "השיר לא מספר את סיפורו של רפאלי במלוא עוצמתו.
הזמר הבין את הדופק של הפופ העכשווי, ולכן הוציא את הסינגל שיקדם אותו מסחרית".
הכל מתחיל בים הוא סרט קולנוע ישראלי משנת 2008, שהיה מועמד לשני פרסי אופיר בקטגוריית התסריט הטוב ביותר והעריכה הטובה ביותר.
למרות זאת, זכה הסרט לביקורות מעורבות.
הסרט עוסק במשפחת גולדשטיין, האמא דינה, האבא יודה והבן אודי, התמונה הראשונה בסרט מתרחשת בחוף הים, כאשר הם כמעט טובעים כשהם נסחפים כתוצאה מחור במזרן הים המתנפח, התמונה השנייה מתרחשת בפארק הלאומי באשקלון, התמונה השלישית בסרט מתרחשת בביתה החדש של המשפחה אליו היא עוברת לקראת הלידה הצפויה של הבת.
כל אחת משלוש התמונות בסרט מלווה במוטיב של שאיפת המשפחה להתרחבות עם גורלה הישארות של שלושה בתא המשפחתי.
שחקןתפקיד דורית לב-ארי דינה יובל סגל יודה צחי גראד טוביה אריה מוסקונה נוח אילנית בן-יעקב תרצה נינה קוטלר מירה רון יגרמן אודי
הכל כלול (תרגום חופשי מאנגלית: Soul Plane – "טיסה רגועה") הוא סרט קומדיה אמריקאי משנת 2004 שבוים על ידי ג'סי טררו.
בסרט מככבים טום ארנולד, קווין הארט, מת'וד מן וסנופ דוג.
בנוסף, שחקני המשנה בסרט הם מוניק, לוני לאב, קיי.די אווברט, די.אל האגלי, גודפרי וסופיה ורגרה.
הסרט עוקב אחר מספר דמויות וסיפורי משנה המתקיימים בזמן טיסה מלוס אנג'לס לניו יורק.
הסרט קיבל ביקורות שליליות ממבקרים והרוויח 14 מיליון דולר כנגד 16 מיליון דולר שהושקעו ביצירתו.
הסרט נפתח בקריינות של נאשון ווייד, שאהב מטוסים מאז שהיה ילד.
כאשר בגר, נאשון עלה על טיסת נוסעים בה כלבו הקטן נזרק לתא המטען מבלי שיורשה לעלות ביחד איתו.
במהלך הטיסה, נאשון חווה קלקול קיבה לאחר שאכל את המנה המוגשת במטוס ובעקבות כיס אוויר, ישבנו נתקע באסלה.
לבסוף, בעקבות טעות של אחת הדיילות, תא המטען של המטוס נפתח וכלבו של נאשון נשאב למנוע הסילון של המטוס ומת.
בעקבות התקרית, נאשון תובע את חברת התעופה וזוכה בפיצויים בגובה מאה מיליון דולר ומחליט להקים חברת תעופה משלו, לה הוא קורא N.W.A ("נאשון ווייד איירליינס").
לוגו החברה מעוצב בהשראת הרכב ההיפ הופ "N.W.A" והחברה עצמה משרתת בעיקר קהל ממוצא אפרו אמריקאי.
הטרמינל בו החברה ממוקמת נקרא "טרמינל מלקולם אקס" ובו עובדות שתי מאבטחות חסרות מעש בשם ג'מיקה ושאניס.
מטוס החברה הוא מטוס מסוג "בואינג 747SP" המעוצב בדומה למכוניות קאדילק ובתוכו מועדון ריקודים.
סרטון הבטיחות המוקרן לנוסעי הטיסה מהווה פרודיה על השיר "Survivor" של הדסטיניז צ'יילד.
בינתיים, משפחת האנקי, המשפחה הלבנה היחידה בטיסה מתמודדת עם בעיות משלה: הת'ר, הבת הבכורה חוגגת את יום הולדתה ה-18 בטיסה ומתכננת להשתכר ולשכב, בילי, אחיה הקטן של הת'ר, מתחיל להתלבש ולאמץ לשון דיבור אפרו אמריקאית ואשתו של אלביס, אב המשפחה מפלרטטת עם גברים שחורים על הטיסה לאחר הצצה במגזין פורנוגרפי.
טייס המטוס, קפטן מאק מת באמצע הטיסה לאחר שאכל פטריה אפריקאית (שנועדה לטיפול בכיני ערווה) וטייס המשנה, אדם בשם גיימן מת לאחר שנפל על ראשו ביציאה מג'קוזי.
נאשון נאלץ בעל כורחו להנחית את המטוס בכוחות עצמו.
בעזרתה של הדיילת בלאנקה, שמכירה את התא הטייס לאחר קיום יחסי מין עם טייס בעבר, נאשון מצליח להנחית את המטוס במרכז סנטרל פארק במקום בנמל התעופה קנדי.
נאשון וג'יזל משלימים לאחר שנאשון מסביר שהוא נפרד ממנה על מנת שתוכל לשכוח ממנו וללכת ללמוד במכללה איכותית.
הסרט מסתיים כשנאשון מספר לקהל מה עלה בגורל שאר הדמויות: הוא וג'יזל חזרו להיות ביחד, בן דודו מאגסי הקים מועדון חשפנות וקזינו במטוס אחר, אלביס וג'מיקה במערכת יחסים, בנו, בילי הפך למפיק מוזיקלי שנעלם במסתוריות לאחר שהפיק קליפ למייקל ג'קסון.
בסוף הסרט, מסתבר שקפטן מאק לא מת והוא מתעורר ומגלה שבגדיו תכשיטיו נגנבו.
הסרט הוצג ב-1,566 בתי קולנוע בשנת 2004 והרוויח 5,648,486 דולר בסוף השבוע הראשון שהוצג, מה ששם אותו קצת מתחת לסרטים "שרק 2", "היום שאחרי מחר", טרויה" ו-"המהפך של הלן".